text: [{"text_idx": "#000002", "text": "I\u0301 august i\u0301 2020 skuldi KI\u0301 sp\u00e6la Champions League-undankappingardyst mo\u0301ti Slovan Bratislava, men tann dysturin bleiv av ongum. Nu\u0301 kunnu fel\u00f8gini b\u00e6\u00f0i enda i\u0301 sama bo\u0301lki i\u0301 Conference League"}, {"text_idx": "#000003", "text": "Ta\u00f0 bleiv til eina venjing a\u0301 v\u00f8llinum i\u0301 Klaksvi\u0301k, vi\u00f0 Dju\u0301pumy\u0301rar, men so ikki meira enn ta\u00f0. Nu\u0301 kunnu KI\u0301 og Slovan Bratislava enda i\u0301 sama bo\u0301lki i\u0301 Conference League"}, {"text_idx": "#000005", "text": "Men ta\u00f0 ver\u00f0ur, sum sagt, i\u0301 Conference League, at KI\u0301 fer at sp\u00e6la seks dystir i\u0301 heyst. Ti\u0301\u00f0liga seinnapartin i\u0301 dag ver\u00f0ur lutakast i\u0301 sma\u0301ri\u0301kinum a\u0301 su\u00f0urstrondini i\u0301 Fraklandi, Monako, har drigi\u00f0 ver\u00f0ur um, hv\u00f8r skal sp\u00e6l mo\u0301ti hv\u00f8rjum i\u0301 bo\u0301lkasp\u00e6linum."}, {"text_idx": "#000006", "text": "Ta\u00f0 eru eisini gamlir kenningar, sum KI\u0301 kann m\u00f8ta. Eitt av hesum li\u00f0um er li\u00f0i\u00f0 u\u0301r slovakiska h\u00f8vu\u00f0ssta\u00f0num, Slovan Bratislava. Hetta kundi blivi\u00f0 tveir a\u0301hugaverdir dystir \u2013 serliga ta\u0301 hugsa\u00f0 ver\u00f0ur um dystin i\u0301 august i\u0301 2020, i\u00f0 onganti\u0301\u00f0 var\u00f0 leiktur."}, {"text_idx": "#000007", "text": "Hetta var i\u0301 koronuti\u0301\u00f0ini, og ein i\u0301 fer\u00f0ali\u00f0num hja\u0301 slovakiska meistarali\u00f0num var testa\u00f0ur positivt fyri koronu, og so ma\u0301tti alt li\u00f0i\u00f0 antin fara i\u0301 so\u0301ttarhald ella fara av landinum. To\u0301 kom UEFA fram til, at Slovan skuldi fa\u0301a ein m\u00f8guleika afturat at senda eitt li\u00f0 til F\u00f8roya, sum vo\u0301ru sp\u00e6larar u\u0301r U23-ho\u0301pinum umframt nakrir sp\u00e6larar, i\u00f0 h\u00f8vdu veri\u00f0 i\u0301 so\u0301ttarhaldi vegna korona, men her var s\u00f8gan enn einafer\u00f0 tann sama, ta\u0301 ein sp\u00e6lari var\u00f0 testa\u00f0ur positivur fyri korona vi\u00f0 komu a\u0301 flogv\u00f8llinum, og so ma\u0301tti hetta fer\u00f0alagi\u00f0 eisini fara i\u0301 so\u0301ttarhald."}, {"text_idx": "#000008", "text": "UEFA hev\u00f0i u\u0301tsett dystin i\u0301 tveir dagar, men ta\u0301 i\u00f0 dystur skuldi sp\u00e6last i\u0301 Klaksvi\u0301k hendan fri\u0301ggjadagin i\u0301 august, so m\u00f8tti einki u\u0301tili\u00f0 upp i\u0301 Klaksvi\u0301k. Fer\u00f0alagi\u00f0 hja\u0301 Slovan Bratislava fo\u0301r heldur av landinum hendan dagin, og sendu eina klagu \u2013 fyrst til UEFA og si\u0301\u00f0an til i\u0301tro\u0301ttardo\u0301msto\u0301lin, CAS, men sakin var\u00f0 vi\u0301st burtur."}, {"text_idx": "#000009", "text": "Sostatt vann KI\u0301 hendan dystin 3-0 a\u0301 skrivarabor\u00f0inum, og ta\u00f0 vakti sto\u0301ra vrei\u00f0i og o\u0301n\u00f8gd i\u0301 slovakiska felagnum og hja\u0301 fjepparum, sum millum anna\u00f0 skriva\u00f0u no\u0301gv ljo\u0301t bo\u00f0 a\u0301 Twitter og \u00f8\u00f0rum sosialum mi\u00f0lum um KI\u0301 og um F\u00f8royar, eftir at a\u00f0alstjo\u0301rin og eigarin i\u0301 felagnum, Ivan Kmotri\u0301k, yngri, greiddi mi\u00f0lunum i\u0301 heimlandinum fra\u0301, at teir vo\u0301ru offur fyri einari ra\u0301\u00f0ager\u00f0 fra\u0301 f\u00f8roysku myndugleikunum og KI\u0301, sum hann sky\u0301rdi h\u00f8vdu lagt fo\u0301tonglar fyri s\u00e6r og felag si\u0301num, Slovan Bratisava."}, {"text_idx": "#000011", "text": "A\u00f0alstjo\u0301rin og eigarin av Slovan Bratislava, Ivan Kmotrik, yngri, var ikki bli\u0301\u00f0ur vi\u00f0 f\u00f8royskar myndugleikar og KI\u0301, ta\u0301 li\u00f0i\u00f0 lendi aftur i\u0301 Bratislava fri\u0301ggjadagin 21. august i\u0301 2020 (Mynd: TASR)"}, {"text_idx": "#000012", "text": "Undan lutakastinum i\u0301 dag er greitt, at KI\u0301 er i\u0301 fjo\u0301r\u00f0a styrkisbo\u0301lki, har li\u00f0 sum Slovan Bratislava, og ein annar gamal KI\u0301-kenningur, Bod\u00f8/Glimt, eru at finna i\u0301 potti tvey. I\u0301 potti tvey eru eisini Aston Villa u\u0301r Onglandi og Fiorentina u\u0301r Italia. I\u0301 fyrsta potti er millum anna\u00f0 Ferencvaros, sum KI\u0301 byrja\u00f0i si\u0301tt evropeiska \u00e6vinty\u0301r i\u0301mo\u0301ti. I\u0301 fyrsta potti finna vit eisini Fenerbahce og franska Lille"}, {"text_idx": "#000014", "text": "Hetta eru li\u00f0ini, sum hava vunni\u00f0 s\u00e6r lutt\u00f8ku at sp\u00e6la i\u0301 Europa Conference League i\u0301 a\u0301r:"}, {"text_idx": "#000017", "text": "Fo\u0301tbo\u0301ltssky\u0301li\u00f0 nr 22 \u2013 Hallur Hansson"}]